

2

ข้อมูลประกอบการพิจารณาจัดตั้งสถาบันพัฒนาฝีมือแรงงานบุรีรัมย์

ส่วนที่ 1 ภาพรวม (25 แห่งเดิม และที่ขอเพิ่มใหม่)
(1) เหตุผลความจำเป็นในการจัดตั้งสถาบันฯ ในพื้นที่ 
	จังหวัดบุรีรัมย์มุ่งเน้นการพัฒนากำลังคนใน 3 ด้าน ได้แก่ ด้านท่องเที่ยวและบริการ ด้านอุตสาหกรรมเกษตรปลอดภัย และอุตสาหกรรมการผลิต โดยต้องอาศัยการพัฒนากำลังคนให้สอดคล้องกับทิศทางการพัฒนาจังหวัด โดยมีความโดดเด่นด้านอุตสาหกรรมท่องเที่ยวและบริการ มีการสร้างสนามฟุตบอลช้างอารีนา เพื่อจัดการแข่งขันฟุตบอลที่ได้มาตรฐานในระดับนานาชาติ หรือ การสร้างสนามแข่งรถช้างอินเตอร์เนชั่นแนล เซอร์กิต เพื่อรองรับการแข่งขันในระดับนานาชาติ เพื่อเป็นเมืองกีฬามาตรฐานโลก การสร้างอัตลักษณ์และสืบสานประเพณีพื้นบ้าน การท่องเที่ยวแบบศึกษาวิถีชีวิตในชุมชน เป็นการขับเคลื่อนระบบการท่องเที่ยวของจังหวัดอย่างยั่งยืน  
	(2) บทบาทและทิศทางการดำเนินงานของกรมในอนาคต
(2.1) บทบาทใหม่ของสถาบันพัฒนาฝีมือแรงงาน 
(1) บทบาทผู้ขับเคลื่อนนโยบาย (Policy Advisor) การพัฒนากำลังแรงงาน
(2) ผู้กำกับดูแล (Regulator) กำกับดูแลระบบการพัฒนากำลังแรงงาน
(3) ผู้ส่งเสริม/ประสาน/อำนวยการ (Facilitator) ส่งเสริมการพัฒนากำลังแรงงานในสถานประกอบกิจการ
(4) ผู้ดำเนินการ (Operator) รักษาคุณภาพการฝึกอบรม การทดสอบมาตรฐานฯ และงานที่เกี่ยวข้อง

 (2.2) สถาบันฯ มีทิศทางการดำเนินงานในอนาคต ตามสภาพสังคมที่เปลี่ยนแปลงไปและตามยุทธศาสตร์ของจังหวัด มีเป้าหมายดังนี้
	- ปรับหลักสูตรฝึกอบรมให้ทันสมัย และปรับรูปแบบการฝึกอบรมให้ตอบสนองต่อความต้องการของกลุ่มเป้าหมายที่หลากหลาย โดยมีทั้งเป็นการฝึกอบรมปกติ และการฝึกอบรมผ่านระบบออนไลน์ หรือ สามารถศึกษาเนื้อหาด้วยตนเองผ่านคลิป VDO และสามารถฝึกปฏิบัติด้วยตนเอง  มุ่งเน้นให้ผู้เข้ารับการฝึกอบรมได้รับประโยชน์สูงสุด เช่น มีเนื้อหาการฝึกอบรมที่ตรงกับการจ้างงาน สามารถพัฒนาต่อยอดในทักษะที่สูงขึ้นได้ 
	- ประยุกต์ใช้เทคโนโลยีและนวัตกรรม เพื่อลดต้นทุน หรือ เพิ่มมูลค่าของสินค้า หรือบริการ ผ่านกระบวนการฝึกอบรมทักษะฝีมือ เพื่อให้แรงงานในจังหวัดสามารถปรับตัวให้ก้าวทันต่อเทคโนโลยีที่เปลี่ยนแปลงไป  
	- สร้างเครือข่ายในการทำงาน ภาครัฐ ภาคเอกชน ภาคสังคม เพื่อยกระดับกำลังคนในจังหวัดให้เป็นแรงงานฝีมือ โดยการส่งเสริมการจัดตั้งศูนย์ทดสอบมาตรฐานฝีมือแรงงาน และศูนย์ประเมินความรู้ความสามารถ
	- ใช้กลไกสิทธิประโยชน์ทางด้านภาษี จูงใจให้นายจ้างฝึกอบรมให้พนักงานตาม พ.ร.บ.ส่งเสริมการพัฒนาฝีมือแรงงาน
(3) กำหนดตัวชี้วัดสำคัญเพื่อวัดความสำเร็จจากการจัดตั้งสถาบันฯ (เป้าหมาย 3 ปี)
   	3.1 ตัวชี้วัดระดับหน่วยงาน (สถาบันฯ) 
1) จำนวนแรงงานได้รับการพัฒนาทักษะ Re Skills / Up Skills / New Skills ทดสอบมาตรฐานฝีมือแรงงานแห่งชาติ และประเมินรับรองความรู้ความสามารถ  ไม่น้อยกว่า 8,000 คน/ปี
2) สร้างหน่วยงานเครือข่ายด้านการพัฒนาฝีมือแรงงาน ไม่น้อยกว่า 100 หน่วยงาน/ปี
3) สร้างเครือข่ายวิทยากร ผู้ทดสอบ ผู้ประเมิน และเครือข่ายผู้นำชุมชน ไม่น้อยกว่า 500 คน/ปี
4) รายได้เฉลี่ยของประชากรในจังหวัดบุรีรัมย์ เพิ่มขึ้น จาก 73,304.90 บาท/คน/ปี เป็นไม่น้อยกว่า 80,000 บาท/คน/ปี
	3.2  ตัวชี้วัดในภาพรวมของจังหวัด
	  	1. การขยายตัวของผลิตภัณฑ์มวลรวมของจังหวัด (GPP) เพิ่มขึ้น (ร้อยละ 2)
		2. รายได้จากการท่องเที่ยวของผู้เยี่ยมเยือนชาวไทยเพิ่มขึ้น (ร้อยละ 2)
		3. ร้อยละของครัวเรือนยากจนที่มีรายได้เฉลี่ยต่ำกว่าเกณฑ์ จปฐ. ได้รับการส่งเสริมและพัฒนาให้มีรายได้ผ่านเกณฑ์ จปฐ. (ร้อยละ 50)
		4. เพิ่มผลิตภาพแรงงาน เฉลี่ยไม่น้อยกว่า ร้อยละ 2.8 ต่อปี	
		5. อัตราการว่างงาน ไม่เกิน ร้อยละ 1 ของกำลังแรงงาน

[bookmark: _GoBack]ส่วนที่ 2 เหตุผลประกอบการจัดตั้งสถาบันฝีมือแรงงานจังหวัด รายจังหวัด (25 จังหวัดเดิม + 20 จังหวัดใหม่)
	หัวข้อ
	คำอธิบาย

	1. ทิศทางการพัฒนาของจังหวัด/พื้นที่ 
	จังหวัดบุรีรัมย์มีเป้าหมายการพัฒนา มีประเด็นการพัฒนา 4 ด้าน ดังนี้
 1. พัฒนาศักยภาพเป็น “ศูนย์กลางการท่องเที่ยวอารยธรรมขอมและกีฬามาตรฐานโลก” 
	2. เพื่อเพิ่มขีดความสามารถในการผลิตสินค้าการเกษตรและอาหารปลอดภัยตามแนวทาง BCG Economy
	3. ส่งเสริมและพัฒนาผลิตภัณฑ์จากไหม 
4. ส่งเสริมการค้าชายแดนเพื่อการค้าและการลงทุน
นอกจากนี้จังหวัดบุรีรัมย์ยังมีสร้างจุดเด่นของจังหวัด ด้วยการสร้างสนามฟุตบอล สนามแข่งรถ แหล่งอารธรรมขอมโบราณ ปราสาทหินพนมรุ้ง ปราสาทเมืองต่ำ แหล่งท่องเที่ยวเชิงนิเวศน์ในชุมชน มหกรรมการวิ่งมาราธอน โรงแรมที่พัก โฮมสเตย์ แหล่งศึกษาดูงานเกี่ยวกับการเกษตรผสมผสาน โรงงานอุตสาหกรรม  จึงมีความจำเป็นต้องพัฒนากำลังคนและพัฒนากำลังแรงงานให้มีคุณภาพในทุกมิติ เพื่อขับเคลื่อนยุทธศาสตร์ของจังหวัดให้บรรลุเป้าหมาย

	2. เป้าหมายการพัฒนากำลังแรงงานของจังหวัด 
	   จังหวัดบุรีรัมย์ มีเป้าหมาย 3 ด้าน ได้แก่ อุตสาหกรรมท่องเที่ยวและบริการ  อุตสาหกรรมเกษตรปลอดภัย และอุตสาหกรรมการผลิต ดังนี้
	1. อัตราการขยายตัวของผลิตภัณฑ์มวลรวมของจังหวัด (GPP) เพิ่มขึ้น (ร้อยละ 2)
	2. รายได้จากการท่องเที่ยวของผู้เยี่ยมเยือนชาวไทยเพิ่มขึ้น (ร้อยละ 2)
	3. ร้อยละของครัวเรือนยากจนที่มีรายได้เฉลี่ยต่ำกว่าเกณฑ์ จปฐ. ได้รับการส่งเสริมและพัฒนาให้มีรายได้ผ่านเกณฑ์ จปฐ. (ร้อยละ 50)
              4. อัตราการว่างงาน ไม่เกินร้อยละ 1 ของจำนวนกำลังแรงงาน
	5. ร้อยละของปริมาณสิ่งปฏิกูล มูลฝอย ในชุมชนได้รับการจัดการอย่างถูกต้องและมีประสิทธิภาพ (ร้อยละ 50) 

	3. ความต้องการกำลังแรงงานจังหวัด (Demand)
	    ข้อมูลความต้องการในการพัฒนากำลังคนจังหวัดบุรีรัมย์ ภายใต้คณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.) แผนพัฒนากำลังคนจังหวัดบุรีรัมย์ ปี  พ.ศ. 2565 – 2570 ดังนี้

1. ภาคอุตสาหกรรมท่องเที่ยวและบริการ  เป้าหมายทั้งสิ้น 92,300 คน
ตัวอย่างสมรรถนะ / หลักสูตร ที่ต้องการ ได้แก่ 1. การเทคโนโลยีดิจิทัลในการทำธุรกิจ 2. เทคนิคการบริการที่เป็นเลิศ  3. การเป็นผู้ประกอบกิจการอย่างมืออาชีพ ฯลฯ เป็นต้น
2. ภาคอุตสาหกรรมเกษตรปลอดภัย เป้าหมายทั้งสิ้น 95,000 คน
ตัวอย่างสมรรถนะ / หลักสูตร ที่ต้องการ ได้แก่ 1.การประยุกต์เทคโนโลยี/นวัตกรรม ลดต้นทุน เพิ่มผลผลิต 2.เพิ่มช่องทางการตลาด 3.เพิ่มคุณภาพสินค้าปลอดสารพิษ ฯลฯ เป็นต้น
3. ภาคอุตสาหกรรมการผลิต เป้าหมายทั้งสิ้น 26,300 คน             
ตัวอย่างสมรรถนะ / หลักสูตร ที่ต้องการ ได้แก่ 1.ช่างบำรุงรักษาครบวงจร              2.เทคนิคการลดต้นทุน 3.การบริหารจัดการโลจิสติกส์และห่วงโซ่อุปทาน ฯลฯ เป็นต้น

	4. การพัฒนากำลังแรงงาน (Supply)
	       การพัฒนากำลังแรงงานรองรับห่วงโซ่อุปทานและธุรกิจที่เกี่ยวเนื่องตั้งแต่ต้นน้ำ กลางน้ำ และปลายน้ำ (เฉลี่ย 8,000 คน/ปี)
  1) ด้านอุตสาหกรรมท่องเที่ยวและบริการ เน้นพัฒนาทักษะคนในจังหวัดเพื่อสนับสนุนการท่องเที่ยวและบริการ เช่น เทคนิคการบริการที่ประทับใจ การเป็นเจ้าบ้านที่ดี พนักงานต้อนรับ พนักงานบริการอาหารและเครื่องดื่ม การบริหารจัดการที่พัก/โฮมสเตย์ การจัดทำคลิป VTR ส่งเสริมการท่องเที่ยวในชุมชน การพัฒนาทักษะยกระดับคุณภาพของพ่อครัวแม่ครัว การนวดไทย สปา  การซ่อมรถจักรยานยนต์ขนาดใหญ่ (บิ๊กไบค์) เพื่อสนับสนุนเมืองท่องเที่ยวอารยธรรมขอมและเมืองกีฬาระดับโลก
  2) ด้านอุตสาหกรรมเกษตรปลอดภัย เน้นพัฒนาทักษะเกี่ยวกับการจัดการเพาะปลูกที่เป็นมิตรต่อสิ่งแวดล้อม การทำเกษตรกรรมแบบอินทรีย์ ส่งเสริมการใช้พลังงานทดแทน/พลังงานสะอาด การสร้างระบบควบคุมคุณภาพ GAP ให้ครอบคลุมพืชเศรษฐกิจของจังหวัด เช่น ข้าว อ้อย มันสำปะหลัง ผัก และผลไม้ เพื่อสร้างความเชื่อมั่นให้แก่ผู้บริโภค
3) ด้านอุตสาหกรรมการผลิต เน้นการพัฒนาทักษะเกี่ยวกับ การควบคุมคุณภาพการผลิต การลดต้นทุนการผลิต การวางแผนการผลิตอย่างเป็นระบบตั้งแต่ต้นน้ำ กลางน้ำ และปลายน้ำ การลดต้นทุนด้านโลจิสติกส์ การเพิ่มผลิตภาพแรงงาน และส่งเสริมให้นายจ้างมีส่วนร่วมในการกำหนดหลักสูตรฝึกอบรม รายละเอียดฝึกอบรม คุณสมบัติวิทยากร ระยะเวลาฝึกอบรม เพื่อให้ลูกจ้างมีสมรรถนะกับการจ้างงานอย่างแท้จริง และสามารถนำค่าใช้จ่ายจากการฝึกอบรมไปลดหย่อนภาษี

	5. กลไกการพัฒนากำลังแรงงาน

กลไกการพัฒนากำลังแรงงานเพื่อรองรับยุทธศาสตร์จังหวัดบุรีรัมย์
     5.1. กลไกคณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.)   เพื่อสำรวจความต้องการ กำหนดอุปสงค์-อุปทานด้านแรงงาน เพื่อปรับเปลี่ยนทักษะกำลังแรงงานให้สอดคล้องกับทิศทางการพัฒนาจังหวัด ฝึกอบรมปรับเปลี่ยนทักษะ (Re Skills) ยกระดับทักษะฝีมือให้สูงขึ้น         (Up Skills) และสร้างทักษะใหม่ที่จำเป็นในอนาคต (New Skills) ให้กำลังคนมีความรู้ ทักษะ และทัศนคติสอดคล้องกับทิศทางการพัฒนาจังหวัด
    5.2  จัดฝึกอบรมให้ตรงกับความต้องการแรงงานของจังหวัดผ่านเครือข่ายที่เกี่ยวข้อง เช่น ภาครัฐ ภาคเอกชน อาสาสมัครแรงงาน การฝึกอบรมจะมีการประยุกต์ใช้เทคโนโลยีและนวัตกรรม เพื่อลดต้นทุน หรือ เพิ่มมูลค่าของสินค้า หรือบริการ ผ่านกระบวนการฝึกอบรมทักษะฝีมือ เพื่อให้แรงงานในจังหวัดสามารถปรับตัวให้ก้าวทันต่อเทคโนโลยีที่เปลี่ยนแปลงไป 
    5.3 ส่งเสริมให้หน่วยงานอื่น เป็นศูนย์ทดสอบมาตรฐานฝีมือแรงงานแห่งชาติ และศูนย์รับรองความรู้ความสามารถ เพื่อสร้างการมีส่วนร่วมในการทำงาน
    5.4 กำกับ ดูแลให้นายจ้าง หรือ หน่วยงานอื่นที่ได้รับอนุญาตเกี่ยวกับการพัฒนาฝีมือแรงงานปฏิบัติตามที่กฎหมายกำหนด กำกับ ดูแล การปล่อยเงินกู้ การชำระหนี้ การฟ้องร้องคดี และฟ้องบังคับคดีลูกหนี้กองทุนพัฒนาฝีมือแรงงาน การอนุญาต การต่อใบอนุญาต ยกเลิก เพิกถอนใบอนุญาตศูนย์ทดสอบมาตรฐานฝีมือแรงงานแห่งชาติ และศูนย์ประเมินรับรองความรู้ความสามารถของหน่วยงานอื่นที่ได้รับอนุญาตตาม ที่กฎหมายกำหนด
	     5.5 สร้างเครือข่ายในการทำงาน เพื่อยกระดับกำลังคนในจังหวัดให้เป็นแรงงานฝีมือ ด้วยการสร้างหน่วยงานเครือข่ายด้านการพัฒนาฝีมือแรงงาน มากกว่า 100 แห่ง และสร้างเครือข่ายวิทยากร ผู้ทดสอบ ผู้ประเมิน และเครือข่ายผู้นำชุมชน มากกว่า 500 คน/ปี

	6. ประมาณการค่าใช้จ่ายที่เพิ่มขึ้น
	ประมาณการค่าใช้จ่ายที่เพิ่มขึ้นเมื่อมีการจัดตั้งเป็นสถาบันฯ 
- งบบุคลากร เป็นเงินประจำตำแหน่ง อำนวยการต้น คือ เงินค่าประจำตำแหน่ง อำนวยการต้น (ตำแหน่งใหม่) – เงินค่าประจำตำแหน่งนักวิชาการพัฒนาฝีมือแรงงานชำนาญการพิเศษ (ตำแหน่งเดิม) (5,600 บาท x 2 x 12 เดือน) – (3,500 บาท x 12 เดือน) = 134,400 – 42,000 = 92,400 บาท/ปี
    - งบดำเนินงาน ไม่มี
    - งบลงทุน ไม่มี
[bookmark: _Hlk95366746]หมายเหตุ เนื่องจากหน่วยงานมีทรัพยากรในการบริหาร/จัดการครบถ้วน ทั้งสถานที่ อาคารอำนวยการ อาคารโรงฝึกงาน เครื่องมือ/ครุภัณฑ์ บุคลากร ระบบสาธารณูปโภค และยานพาหนะ

	7. ผลสัมฤทธิ์ที่คาดว่าจะได้รับ 

	ผลที่คาดว่าจะได้รับในการจัดตั้งสถาบันพัฒนาฝีมือแรงงานภายใน 3 ปี
7.1 ภาพรวมของสถาบันพัฒนาฝีมือแรงงาน
1) จำนวนแรงงานที่รับรู้ข้อมูลข่าวสาร ได้รับความรู้ คำแนะนำปรึกษาด้านการพัฒนาฝีมือแรงงาน ไม่น้อยกว่า 300,000 คน
2) จำนวนแรงงานได้รับการพัฒนาทักษะ Re Skills / Up Skills / New Skills ทดสอบมาตรฐานฝีมือแรงงานแห่งชาติ และประเมินรับรองความรู้ความสามารถ ไม่น้อยกว่า 25,000 คน
3) สร้างหน่วยงานเครือข่ายด้านการพัฒนาฝีมือแรงงาน ไม่น้อยกว่า 300 หน่วยงาน
4) สร้างเครือข่ายวิทยากร ผู้ทดสอบ ผู้ประเมิน และเครือข่ายผู้นำชุมชน ไม่น้อยกว่า 500 คน
7.2 ภาพรวมของจังหวัด
	1. การขยายตัวของผลิตภัณฑ์มวลรวมของจังหวัด (GPP) เพิ่มขึ้น (ร้อยละ 2)
	2. รายได้จากการท่องเที่ยวของผู้เยี่ยมเยือนชาวไทยเพิ่มขึ้น (ร้อยละ 2)
	3. ร้อยละของครัวเรือนยากจนที่มีรายได้เฉลี่ยต่ำกว่าเกณฑ์ จปฐ. ได้รับการส่งเสริมและพัฒนาให้มีรายได้ผ่านเกณฑ์ จปฐ. (ร้อยละ 50)
	4. เพิ่มผลิตภาพแรงงาน เฉลี่ยไม่น้อยกว่า ร้อยละ 2.8 ต่อปี
     5. อัตราการว่างงาน ไม่เกิน ร้อยละ 1 ของกำลังแรงงาน
6. รายได้เฉลี่ยของประชากรในจังหวัดบุรีรัมย์ เพิ่มขึ้น จาก 73,304.90 บาท/คน/ปี เป็นไม่น้อยกว่า 80,000 บาท/คน/ปี

